CELEX: 62014CN0303
Language: fi
Date: 2014-06-24 00:00:00
Title: Asia C-303/14: Kanne 24.6.2014 – Euroopan komissio v. Puolan tasavalta

17.11.2014   
            
            
               FI
            
            
               Euroopan unionin virallinen lehti
            
            
               C 409/27
            
         Kanne 24.6.2014 – Euroopan komissio v. Puolan tasavalta
   (Asia C-303/14)
   2014/C 409/39
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: K. Mifsud-Bonnici ja K. Herrmann)
   
      Vastaaja: Puolan tasavalta
   
      Vaatimukset
   
   
               —
            
            
               Unionin tuomioistuimen on todettava, että Puolan tasavalta ei ole noudattanut komission asetuksen (EY) N:o 303/2008 (1) 5 artiklan 2 kohdan, luettuna yhdessä 12 artiklan 3 kohdan kanssa, komission asetuksen (EY) N:o 304/2008 (2) 12 artiklan 3 kohdan, komission asetuksen (EY) N:o 305/2008 (3) 7 artiklan 1 kohdan, komission asetuksen (EY) N:o 306/2008 (4) 6 artiklan 1 kohdan, komission asetuksen (EY) N:o 307/2008 (5) 4 artiklan 2 kohdan, komission asetuksen (EY) N:o 308/2008 (6) 1 artiklan eikä tietyistä fluoratuista kasvihuonekaasuista 17.5.2006 annetun Euroopan parlamentin ja neuvoston asetuksen (EY) N:o 842/2006 (7) 13 artiklan 2 kohdan mukaisia velvoitteitaan, koska se ei ole ilmoittanut komissiolle niiden henkilöstön ja yritysten pätevöintilaitosten eikä sellaisen henkilöstön ja yritysten todistusten nimiä, jotka toimivat fluorattujen kasvihuonekaasujen kanssa ja jotka ovat komission täytäntöönpanoasetusten kohteena eikä antanut säännöksiä seuraamuksista asetuksen (EY) N:o 842/2006 säännösten rikkomisesta eikä ilmoittanut niistä komissiolle.
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Asetuksen N:o 842/2006 5 artiklan 2 kohdassa velvoitetaan jäsenvaltiot ilmoittamaan komissiolle 3 artiklan 1 kohdassa tarkoitettujen laitteistojen ja järjestelmien asennukseen, kunnossapitoon tai huoltoon sekä fluorattujen kasvihuonekaasujen talteenottoon osallistuville yrityksille ja henkilöstölle tarkoitetut koulutus- ja pätevöintiohjelmansa. Mainittua velvollisuutta on komission mukaan täsmennetty asetuksen N:o 842/2006 5 artiklan 1 kohdan nojalla annetuilla komission täytäntöönpanoasetuksilla.
   Ensimmäinen kanneperuste perustuu siihen, ettei Puolan tasavalta ole vielä tähän mennessä ilmoittanut komissiolle sen henkilöstön ja niiden yritysten pätevöintilaitosten nimiä, jotka suorittavat vuotojen varalta tehtäviä tarkastuksia, kiinteästi asennettujen jäähdytys-, ilmastointi- ja lämpöpumppulaitteiden tai kiinteästi asennettujen palontorjuntalaitteistojen ja palosammuttimien asennusta, kunnossapitoa tai huoltoa tai toimivat mainittujen fluorattujen kasvihuonekaasujen talteenotossa eikä myöskään sen henkilöstön ja niiden yritysten todistusten nimiä, jotka täyttävät komission täytäntöönpanoasetuksissa asetetut edellytykset. Fluorattuja kasvihuonekaasuja suurjännitekytkinlaitteista talteen ottavan henkilöstön eikä fluorattuihin kasvihuonekaasuihin pohjautuvia liuottimia laitteista talteen ottavan henkilöstön pätevöintilaitosten nimiä ei ole myöskään ilmoitettu eikä sen henkilöstön todistusten nimiä, jotka täyttävät komission täytäntöönpanoasetuksissa asetetut edellytykset. Puolan viranomaiset eivät komission mukaan ole myöskään ilmoittaneet komission asetuksessa N:o 308/2008 säädetyssä muodossa niiden henkilöstön todistuslaitosten eivätkä koulutusta koskevien todistusasiakirjojen nimiä, jotka täyttävät komission asetuksen N:o 307/2008 3 artiklan 2 kohdassa ja mainitun asetuksen liitteessä ilmoitetut vaatimukset.
   Toinen kanneperuste perustuu siihen, ettei komissiolle ole ilmoitettu kansallisista säännöksistä, jotka koskevat asetuksen N:o 842/2006 määräysten rikkomista. Velvollisuus seuraamuksista määräämiseen ja niiden ilmoittamiseen komissiolle on komission mukaan erityisen tärkeä, jotta velvollisuudet, joita kiinteästi asennettujen laitteiden käyttäjille on asetettu asetuksen N:o 842/2006 3, 4 ja 5 artiklassa, saavat täyden vaikutuksensa. Lisäksi mainitunlaisista seuraamuksista määrääminen ja niiden ilmoittaminen komissiolle on olennaista, jotta varmistetaan niiden velvollisuuksien täyttäminen, joita fluorattuja kasvihuonekaasuja sisältävien laitteiden ja laitteistojen valmistajilla mainitun asetuksen 7 artiklan mukaan on. Myös asetuksen N:o 842/2006 8 ja 9 artiklassa asetetun kiellon rikkomisesta olisi ollut komission mukaan mainitun asetuksen 13 artiklan 1 kohdan mukaan määrättävä kansallisissa säännöksissä seuraamuksia, jotka olisi pitänyt ilmoittaa komissiolle.
   
      (1)  Yrityksille ja henkilöstölle tiettyjä fluorattuja kasvihuonekaasuja sisältävien kiinteästi asennettujen jäähdytys-, ilmastointi- ja lämpöpumppulaitteiden osalta myönnettävän pätevöinnin vähimmäisvaatimusten ja vastavuoroisen tunnustamisen edellytysten vahvistamisesta annettu komission asetus N:o 303/2008, EUVL L 92, s. 3.
   
      (2)  Yrityksille ja henkilöstölle tiettyjä fluorattuja kasvihuonekaasuja sisältävien kiinteästi asennettujen palontorjuntalaitteistojen ja palosammuttimien osalta myönnettävän pätevöinnin vähimmäisvaatimusten ja vastavuoroisen tunnustamisen edellytysten vahvistamisesta annettu komission asetus N:o 304/2008, EUVL L 92, s. 12.
   
      (3)  Tiettyjä fluorattuja kasvihuonekaasuja suurjännitekytkinlaitteista talteen ottavan henkilöstön pätevöinnin vähimmäisvaatimusten ja vastavuoroisen tunnustamisen edellytysten vahvistamisesta annettu komission asetus N:o 305/2008, EUVL L 92, s. 17.
   
      (4)  Tiettyihin fluorattuihin kasvihuonekaasuihin pohjautuvia liuottimia laitteista talteen ottavan henkilöstön pätevöinnin vähimmäisvaatimusten ja vastavuoroisen tunnustamisen edellytysten vahvistamisesta annettu komission asetus N:o 306/2008, EUVL L 92, s. 21.
   
      (5)  Henkilöstön koulutusohjelmia koskevien vähimmäisvaatimusten ja koulutusta koskevien todistusasiakirjojen vastavuoroista tunnustamista koskevien edellytysten vahvistamisesta eräisiin moottoriajoneuvoihin asennettujen tiettyjä fluorattuja kasvihuonekaasuja sisältävien ilmastointijärjestelmien osalta annettu komission asetus N:o 307/2008, EUVL L 92, s. 25.
   
      (6)  Jäsenvaltioiden koulutus- ja pätevöintiohjelmien ilmoittamismuodon vahvistamisesta annettu komission asetus N:o 308/2008, EUVL L 92, s. 28.
   
      (7)  EUVL L 161, s. 1.